Institut Piawaian dan Teknologi Kebangsaan

Institut Piawaian dan Teknologi Kebangsaan (, NIST), dahulunya dikenali sebagai Biro Piawaian Negara (National Bureau of Standards, NBS) pada tahun 1901 hingga 1988, ialah sebuah makmal piawaian ukuran yang merupakan agensi bukan kawal selia di bawah Jabatan Perdagangan Amerika Syarikat. Misi rasmi institut ini adalah "memupuk inovasi dan daya saing Amerika Syarikat dengan memajukan sains ukuran, piawaian, dan teknologi dengan cara yang memperkuat keselamatan ekonomi dan meningkatkan mutu hidup rakyat".NIST General Information. Diambil pada 21 Ogos 2010.

Pertubuhan
NIST beribu pejabat di Gaithersburg, Maryland, dan mengendalikan sebuah kemudahan di Boulder, Colorado. Kegiatan NIST terdiri daripada program dalam dan luar makmal. Sejak 1 Oktober 2010, NIST terdiri daripada enam unit makmal,NIST Strengthens Laboratory Mission Focus with New Structure iaitu:NIST Laboratories. National Institute of Standards and Technology. Diterima pada 6 Oktober 2010.
Engineering Laboratory (EL) (Makmal Kejuruteraan)
Information Technology Laboratory (ITL) (Makmal Teknologi Maklumat)
Material Measurement Laboratory (MML) (Makmal Ukuran Bahan)
Physical Measurement Laboratory (PML) (Makmal Ukuran Fizikal)
Center for Nanoscale Science and Technology (CNST) (Pusat Sains dan Teknologi Nanoskala)
NIST Center for Neutron Research (NCNR) (Pusat Penyelidikan Neutron NIST)

Program-program luarnya termasuk:
Hollings Manufacturing Extension Partnership (HMEP), serangkaian pusat bantuan seluruh negara untuk menolong pengilang kecil; 
Program Inovasi Teknologi (TIP), sebuah program geran yang mana NIST dan rakan-rakan industri berkongsi kos dalam pembangunan peringkat awal teknologi yang berinovasi tetapi berisiko tinggi;
Program Anugerah Mutu Negara Malcolm Baldridge, anugerah tertinggi negara untuk kecemerlangan prestasi dan perniagaan.

Makmal-makmal NIST di Boulder paling dikenali dengan NIST-F1 yang menempatkan sebuah jam atom. NIST-F1 berfungsi sebagai sumber waktu rasmi negara. Daripada pengukuran kekerapan salunan sesium semula jadi—yang digunakan untuk menentukan saat—NIST memancarkan isyarat waktu melalui stesen radio gelombang panjangWWVB di Fort Collins, Colorado, dan stesen radio gelombang rendah WWV dan WWVH yang masing-masing terletak di Fort Collins, Colorado dan Kekaha, Hawaii.

NIST juga mengendalikan sebuah kemudahan pengguna sains neutron, iaitu Pusat Penyelidikan Neutron NIST (NIST Center for Nuclear Research, NCNR). NCNR memberi para saintis laluan kepada pelbagai instrumen penyerakan neutron yang digunakan dalam pelbagai bidang penyelidikan (sains bahan, sel bahan api, bioteknologi, dsb.).

Kemudahan Sinaran Ultralembayung Sinkrotron III (Synchrotron Ultraviolet Radiation Facility, SURF III) ialah satu sumber sinaran sinkrotron yang beroperasi sejak tahun 1961. SURF III kini berfungsi sebagai piawaian negara AS untuk radiometri berasaskan sumber di seluruh spektrum optik teritlak. Semua instrumen pemerhatian ultralembayung lampau bawaan NASA ditentukur di SURF sejak 1970-an, dan SURF digunakan untuk penyukatan dan penyifatan sistem-sistem untuk litografi ultralembayung lampau. 

Pusat Sains dan Teknologi Nanoskala (CNST)  mengusahakan penyelidikan dalam nanoteknologi, baik melalui usaha penyelidikan dalam mahupun mengelola kemudahan perkilangan nano bilik bersih yang boleh dimasuki pengguna. 'NanoFab' ini dilengkapi dengan peralatan untuk pemolaan dan pengimejan litografi (cth. mikroskop elektron dan mikroskop daya atom).

Ukuran dan piawaian
Sebagai sebahagian misinya, NIST membekali sektor perindustrian, akademia, kerajaan, dan pelbagai jenis pengguna lain dengan 1,300 Bahan Rujukan Piawaian (Standard Reference Materials, SRMs). Artifak-artifak ini diperakui sebagai mempunya sifat-sifat atau kandungan komponen tertentu yang digunakan sebagai piawaian penentukuran untuk mengukur kelengkapan dan prosedur, penanda aras kawalan mutu untuk proses industri dan contoh-contoh kawalan uji kaji.

Rujukan

Pautan luar

 Tapak web utama NIST 
 Waktu Rasmi AS  
 NIST Standard Reference Materials  
 NIST Center for Nanoscale Science and Technology (CNST)  
 NIST Scientific and Technical Data 
 NIST Digital Library of Mathematical Functions 

Category:Pertubuhan piawaian

Category:Agensi Jabatan Perdagangan Amerika Syarikat
Category:Agensi kerajaan yang ditubuhkan pada 1901